Nigerië-ontploffing: Boko Haram aanvaar verantwoordelikheidDie leier van die Islamitiese netwerk Boko Haram het verantwoordelikheid aanvaar vir Maandag se bomaanval in Abuja, Nigerië waarin minstens 75 mense dood is. “Ons het die aanval in Abuja uitgevoer,” het Abubakar Shekau in ŉ videoboodskap gesê. Die video van 28 minute is aan AFP beskikbaar gemaak. Die bomaanval by ŉ besige busterminus was die eerste groot aanval in twee jaar. Shekau sê Boko Haram het vegters in die Nigeriese hoofstad. “Ons is in jou stad,” het Shekau aan president Goodluck Jonathan gesê in die video. Ure na die bomaanval Maandag het gewapende mans ŉ skool in die noordooste binnegestorm en 129 meisies ontvoer. Volgens berigte kon 44 van die meisies daarin slaag om te ontsnap. Die weermag het ŉ reuse soektog na die meisies van stapel gestuur. Shekau is deur Amerika as ŉ internasionale terroris verklaar en daar is ŉ beloning van $7 miljoen vir sy arrestasie.